**I N D O K O L Á S**

**Barcs Város Polgármesterének**

 **az Önkormányzat 2020. évi költségvetésének módosításáról szóló**

**12/2020. (XI.19.) önkormányzati rendeletéhez**

**Általános indokolás**

Az államháztartásról szóló 2011. évi CXCV törvény 34. § (1)-(4) bekezdése alapján a központi előirányzat módosítások, a képviselő-testület által hozott döntések és az átruházott, valamint a saját hatáskörben elrendelt módosítások indokolják a 2020. évi költségvetést megállapító rendelet átdolgozását, a változások keresztül vezetését.

**Magyarország Kormánya a veszélyhelyzet kihirdetéséről szóló 478/2020. (XI.3.) Korm. rendelet 1. §-ában** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki**.

**A katasztrófavédelemről** és a hozzá kapcsolódó egyes törvények módosításáról **szóló 2011. évi CXXVIII. törvény 46. §. (4) bekezdése értelmében, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja**. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A veszélyhelyzet fennállása alatti időszakban sem a képviselő-testületi, sem pedig a bizottsági ülés összehívására nincs lehetőség**

Az Államháztartási törvény 34. § (4) bekezdése aszerint a képviselő-testület az előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.

Barcs Város Önkormányzata képviselő-testülete a 2020. évi munkatervében november hónapban az előterjesztés megtárgyalását tervezte.

A fentiek alapján a rendeletet módosítani kell.

**Részletes indokolás**

**1.§-hoz**

Tartalmazza az Önkormányzat és költségvetési szervei együttes bevételi és kiadási főösszegének módosított értékét és a részletes bevételek és kiadások módosított összegét.

**2.§-hoz**

Az Önkormányzat 2020.évi költségvetési rendeletének 6. mellékletében megállapított céltartalékának és általános tartalékának módosított összegét határozza meg.

**3.§-hoz**

Az Önkormányzat 2020.évi költségvetési rendelete 1-14.számú és 19. számú mellékleteinek a módosulását tartalmazza.

**4.§-hoz**

A rendelet hatályát állapítja meg.

**Tájékoztató az előzetes hatásvizsgálat eredményéről**

**Barcs Város Polgármesterének**

 **az Önkormányzat 2020. évi költségvetésének módosításáról szóló**

**12/2020. (XI.19.) önkormányzati rendeletéhez**

A Jat. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Képviselő-testületet tájékoztatni kell.

A Jat. 17. § (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálnia. Ezen szabályozásra való tekintettel a rendeletek módosításának várható következményeiről az alábbi tájékoztatást adom:

 **1. A rendelet valamennyi jelentősnek ítélt hatása, különösen:**

 **a)** T**ársadalmi, gazdasági, költségvetési hatása**: A módosító rendelet a magasabb szintű jogszabályok előírásai szerint a Képviselő-testületet, a lakosságot megfelelő mennyiségű és minőségű információkkal látja el. Közvetlen gazdasági hatása nincs.

**b) Környezeti és egészségi következményei**: Nincsenek.

**c) Adminisztratív terheket befolyásoló hatása:**

A rendeletnek adminisztratív terheket növelő hatása nincsen.

**d) Egyéb hatása:**

A rendeletnek egyéb hatása nincsen.

**2. A rendelet megalkotásának szükségessége, a jogalkotás elmaradásának várható következményei:**

Az államháztartásról szóló 2011. évi CXCV törvény 34. § (1)-(4) bekezdése alapján a központi előirányzat módosítások, a képviselő-testület által hozott döntések és az átruházott, valamint a saját hatáskörben elrendelt módosítások indokolják. A rendelet módosítás elmaradása esetén a Kormányhivatal törvényességi felhívással élhet.

 **3. A rendeletek alkalmazásához szükséges személyi, szervezeti, tárgyi és pénzügyi feltételek**:

Rendelkezésre állnak.